
IEPIRKUMA LĪGUMPROJEKTS
 
Rīgā,	Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums  
 
Rīgas valstspilsētas pašvaldības Ārtelpas un mobilitātes departaments (iestādes reģistrācijas Nr.5090004080), tā direktora___________personā, kurš/-a rīkojas saskaņā ar ______________________________________________________________________________ ___________, turpmāk – Pasūtītājs, no vienas puses, un 
_____ „___________”, tās  ________ _____________, kurš/-a rīkojas saskaņā ar statūtiem, turpmāk - Izpildītājs, no otras puses, 
turpmāk abas kopā - Puses, saskaņā ar Publisko iepirkumu likumu un Rīgas valstspilsētas pašvaldības Ārtelpas un mobilitātes departamenta rīkotā iepirkuma “Dažādu liela izmēra būvniecības atkritumu sadalīšana (smalcināšana) un izvešana no teritorijām” (iepirkuma identifikācijas Nr. AMD 2026/53), turpmāk – Iepirkums, rezultātiem, ar kuriem Izpildītājs atzīts par uzvarētāju Iepirkumā, noslēdz šo līgumu, turpmāk - Līgums: 

1. Līguma priekšmets
Pasūtītājs uzdod un Izpildītājs apņemas sniegt Līgumā noteiktajā kārtībā un termiņos dažādu liela izmēra būvniecības atkritumu sadalīšanas (smalcināšanas) un izvešanas pakalpojumus, (turpmāk – Pakalpojums) saskaņā ar Līgumu 1. pielikumu “Tehniskā specifikācija” un 2. pielikumu “Finanšu piedāvājums” un normatīvajiem aktiem.

2. Līguma summa un samaksas kārtība
2.1. [bookmark: _Hlk158301567]Līguma kopējā cena ir līdz 41 999,99 EUR (četrdesmit viens tūkstotis deviņi simti deviņdesmit deviņi euro un 99 centi) bez pievienotās vērtības nodokļa 21% (turpmāk – PVN), PVN 21% 8820,00 EUR (astoņi tūkstoši astoņi divdesmit euro un 0 centi) un Līguma summa kopā ar PVN, ieskaitot nodokļus, nodevas un visus citus ar Pakalpojuma sniegšanu un Līguma izpildi saistītos izdevumus ir 50 819,99 EUR (piecdesmit tūkstoši astoņi simti deviņpadsmit euro un 99 centi).
2.2. Pakalpojuma vienību cenas, kas norādītas šī Līguma 2.pielikumā  “Finanšu piedāvājums” ir spēkā nemainīgas visu Līguma darbības laiku. Cenā ir jāiekļauj visas iespējamās izmaksas, kas saistītas Pakalpojuma sniegšanu, t.sk., nepieciešamā tehnika, aprīkojums, inventārs pakalpojuma sniegšanai, administratīvās izmaksas, transporta izmaksas, visa veida sakaru un citas izmaksas, kas saistītas ar kvalitatīvu darbu veikšanu atbilstoši Tehniskajā specifikācijā noteiktajām prasībām.
2.3. Līguma kopējā summā ir iekļauti visi nodokļi, nodevas un citi ar Pakalpojuma sniegšanu saistītie izdevumi. Pasūtītājs par Līgumā noteiktā Pakalpojuma sniegšanu veic Izpildītājam samaksu par faktiski sniegtajiem pakalpojumiem. 
2.4. Līgumā paredzētos maksājumus veic Rīgas domes Finanšu departaments.
Pakalpojuma saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
Vienotais reģistrācijas Nr.: 90011524360
PVN Reģ. Nr.: LV90011524360
Banka: AS “Luminor Bank”
Bankas kods: RIKOLV2X
Konts: ______________________
RD iestāde: Rīgas valstspilsētas pašvaldības Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: 213
2.5. Rēķina formāts un iesniegšanas kārtība:
2.5.1. Izpildītājs sagatavo grāmatvedības attaisnojuma dokumentus – rēķinus - elektroniskā formātā (turpmāk - elektronisks rēķins) atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
2.5.2. elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
· izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
· augšupielādē rēķinu failus portālā www.eriga.lv atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
· izmanto manuālu rēķina informācijas ievades Web formu  portālā http://www.eriga.lv, sadaļā „Rēķinu iesniegšana”.
2.5.3. Līgumā noteiktajā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
2.5.4. Puses vienojas, ka elektroniskā rēķina apmaksas termiņš ir 15 (piecpadsmit) darba dienas, skaitot no dienas, kad Izpildītājs iesniedzis Pasūtītājam elektronisku rēķinu atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ar nosacījumu, ka Izpildītājs to ir iesniedzis korekti, atbilstoši Līguma nosacījumiem, un Pasūtītājs to ir pieņēmis apmaksai; 
2.5.5. Izpildītājam  ir pienākums pašvaldības portālā www.eriga.lv  regulāri uzraudzīt iesniegtā elektroniskā rēķina apstrādes statusu;
2.5.6. ja Izpildītājs ir iesniedzis nekorekti aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti un Līguma nosacījumiem atbilstoši aizpildītu elektronisko rēķinu. Šādā situācijā elektroniskā rēķina apmaksas termiņu skaita no dienas, kad Izpildītājs ir iesniedzis korektu elektronisko rēķinu un Pasūtītājs to ir pieņēmis apmaksai.

3. Līguma izpildes termiņš, vieta un nosacījumi
3.1. Līguma darbības termiņš ir līdz īsākajam no šādiem termiņiem:
3.1.1. 12 (divpadsmit) mēneši no Līguma noslēgšanas dienas. Ja 1 (vienu) kalendāro mēnesi pirms Līguma darbības termiņa beigām Puses neceļ rakstveida iebildumus, tad uzskatāms, ka Līguma darbības termiņš ir pagarināts uz vienu gadu, ievērojot nosacījumu, ka šāda veida Līguma darbības termiņa pagarinājums piemērojams nepārsniedzot kopējo Līguma darbības termiņu – 3 (trīs) gadi jeb 36 (trīsdesmit seši) mēneši no Līguma noslēgšanas dienas.
3.1.2. Līguma 2.1. punktā noteiktās Līguma summas izlietojumam.
3.2. Izpildītājs sniedz Pakalpojumu saskaņā ar Pasūtītāja pieteikumiem, kurus saņem no Līguma 10.5.1. apakšpunktā norādītās Pasūtītāja atbildīgās personas. Pakalpojuma pieteikumā tiek noteikts:
3.2.1. Pakalpojuma sniegšanas adrese, kadastra apzīmējums;
3.2.2. Pakalpojuma provizoriskais apjoms m3 vai citā mērvienībā atbilstoši būvgružu veidam un izvietojumam (skaits, platība u.c.), foto fiksācija;
3.2.3. Veicamā pakalpojuma saturs/Pakalpojuma izpildē veicamie darbi;
3.2.4. Pakalpojuma izpildes termiņš.
3.3. Izpildītājs nekavējoties rakstveidā paziņo Pasūtītājam par apstākļiem, kas traucē vai varētu traucēt izpildīt Pakalpojumu Līguma 3.2.4. apakšpunktā noteiktajā termiņā. Šādā gadījumā Pasūtītājs izvērtē Izpildītāja sniegto informāciju un, ja tam ir objektīvs pamatojums, Pasūtītāja pieteikumā norādīto Pakalpojuma izpildes termiņu var attiecīgi pagarināt saskaņojot ar Pasūtītāja pilnvaroto personu e-pastā.  
3.4. Izpildītājs neatbild par Pakalpojuma izpildes termiņa kavējumu, kas radies Pasūtītāja vainas dēļ. 
3.5. Pasūtītājs pieņem Pakalpojumu, parakstot Pakalpojuma pieņemšanas-nodošanas aktu, ja Pakalpojums izpildīts kvalitatīvi un atbilst Līgumā noteiktajām prasībām.
3.6. Pakalpojuma pieņemšanas-nodošanas aktā Izpildītājs norāda precīzu sniegtā Pakalpojuma adresi, kadastra apzīmējuma numuru, Pakalpojuma saturu/Pakalpojuma izpildē veiktos darbus un apjomu par katru adresi atsevišķi, pievienojot foto fiksācijas pirms un pēc darbu veikšanas ar laika zīmogu, kā arī Izpildītāja izvestā apjoma apliecinošu dokumentu (piem., pavadzīme/dokuments no būvniecības atkritumu noglabāšanas/reģenerācijas/pārstrādes vietas vai kāds cits izvestā apjoma apliecinošs dokuments) atbilstoši Tehniskās specifikācijas 2.4. punktā noteiktajam.  
3.7. Ja pieņemot Pakalpojumu, Pasūtītājs atklāj Pakalpojuma neatbilstību Līguma nosacījumiem, Pasūtītājam ir tiesības neparakstīt Pakalpojuma nodošanas-pieņemšanas aktu. Šajā gadījumā Pasūtītājam 3 (trīs) darba dienu laikā ir jāiesniedz Izpildītājam rakstiska pretenzija, norādot trūkumus vai neatbilstību Līguma nosacījumiem, un Līdzēji rakstiski vienojas par Līguma saistību izpildes un/vai norēķinu kārtību un apjomiem.
3.8. Ja Pasūtītājs Izpildītāja iesniegto Pakalpojuma pieņemšanas-nodošanas aktu 3 (trīs) darba dienu laikā no tā saņemšanas nav parakstījis vai izteicis rakstveida pretenzijas, tiek uzskatīts, ka Pakalpojums ir saņemts pienācīgā kvalitātē, apjomā, laikā un veidā.
3.9. Rēķinā par izpildītajiem Pakalpojumiem jānorāda katra adrese/objekts un summa par katru adresi/objektu atsevišķi.

4. Civiltiesiskās atbildības apdrošināšana
4.1. Izpildītājs apņemas ne vēlāk kā 5 (piecu) darba dienu laikā no Līguma spēkā stāšanās dienas iesniegt Pasūtītājam iegādāto civiltiesiskās atbildības apdrošināšanas polisi un dokumentu par apdrošināšanas prēmijas samaksu.
4.2. Izpildītāja civiltiesiskās atbildības apdrošināšanas minimālajam atbildības līmenim ir jābūt ne mazākam par 10 000,00 EUR (desmit tūkstoši euro), bez pašriska.
4.3. Civiltiesiskās atbildības apdrošināšanas līgumu Izpildītājs slēdz ar noteikumu, ka iestājoties apdrošināšanas gadījumam, apdrošināšanas atlīdzība tiek izmaksāta tieši Pasūtītājam vai zaudējumus cietušajai trešajai personai.
4.4. Izpildītājs nodrošina Līguma noteikumiem atbilstošas civiltiesiskās atbildības apdrošināšanas polises spēkā esamību visā Līguma darbības laikā. Izpildītājs iesniedz Pasūtītājam jaunu civiltiesiskās atbildības apdrošināšanas polisi ne vēlāk kā 10 (desmit) darba dienas pirms iepriekšējas civiltiesiskās atbildības apdrošināšanas polises darbības izbeigšanās.
4.5. Civiltiesiskās atbildības apdrošināšanas polise (-s) un dokuments (-i) par prēmijas samaksu ir Līguma neatņemamas sastāvdaļas.
4.6. Izpildītājs nav tiesīgs sniegt Pakalpojumus pirms civiltiesiskās atbildības apdrošināšanas polises un dokumenta par prēmijas samaksu iesniegšanas Pasūtītājam.

5. Izpildītāja tiesības un pienākumi
5.1. Izpildītāja tiesības:
5.1.1. saņemt atlīdzību par sniegto Pakalpojumu.
5.2. Izpildītāja pienākumi:
5.2.1. nodrošināt Pakalpojuma sniegšanu laikā, vietā, termiņā saskaņā ar Līguma nosacījumiem;
5.2.2. nodrošināt sniegtā Pakalpojuma atbilstošu kvalitāti;
5.2.3. ar Līgumu uzņemto saistību izpildi nodrošināt ar profesionāli augsti kvalificētiem un pieredzējušiem darbiniekiem;
5.2.4. nodrošināt, ka visu Līguma darbības laiku ir spēkā atļaujas vai līgumi, kas ļauj veikt Līgumā paredzēto pakalpojumu;
5.2.5. nodrošināt Pasūtītājam brīvu iespēju iepazīties ar Pakalpojuma izpildes gaitu;
5.2.6. izskatīt Pasūtītāja pretenzijas, ja tādas rodas Līguma izpildes gaitā. 

6. Pasūtītāja tiesības un pienākumi
6.1. Pasūtītāja tiesības:
6.1.1. jebkurā brīdī Līguma darbības laikā iepazīties ar Pakalpojuma izpildes gaitu;
6.1.2. izteikt pretenzijas, iesniedzot tās rakstiski ne vēlāk kā 3 (trīs) darba dienu laikā no tā notikuma iestāšanās brīža, kas bija šīs pretenzijas cēlonis;
6.2. Pasūtītāja pienākums ir savlaicīgi apmaksāt Izpildītāja iesniegtos rēķinus par sniegto Pakalpojumu.
7. Līdzēju atbildība
7.1. Izpildītājs atbild par Pakalpojuma izpildes kvalitāti un sedz Pasūtītājam visus zaudējumus, kas tam radušies sakarā ar Līguma nosacījumu neizpildi.
7.2. Ja ir noticis Pakalpojuma sniegšanas termiņa kavējums, ar ko saprot, ka Pakalpojums netiek sniegts Pasūtītāja pieteikumā noteiktajā termiņā, Izpildītājs maksā Pasūtītājam līgumsodu (samazina rēķina summu) 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% (desmit procenti) no rēķina summas. Par izpildes dienu uzskatāma diena, kad abpusēji ir parakstīts nodošanas - pieņemšanas akts.
7.3. Ja ir noticis apmaksas termiņa kavējums, Pasūtītājs maksā Izpildītājam līgumsodu 0,5% (nulle komats pieci procenti) no rēķina summas par katru nokavēto dienu, bet ne vairāk kā 10% (desmit procenti) no rēķina summas. 
7.4. Pasūtītājs un Izpildītājs neatbild par Līguma pilnīgu vai daļēju neizpildi, ja tā radusies ārkārtēja, nepārvarama rakstura apstākļu dēļ. Pie šādiem apstākļiem pieder: valsts varas un pārvaldes iestāžu pieņemtie lēmumi, kuri ierobežo vai izslēdz Līguma izpildes iespējas, tiesas pieņemtie nolēmumi, avārijas (ugunsnelaime, plūdi Pasūtītāja vai Izpildītāja objektos utt., kas saistīti ar Līguma izpildes nodrošināšanu), Latvijas vides, ģeoloģijas un meteoroloģiskais centra izplatītais oranžais vai sarkanais brīdinājums par hidrometeoroloģiskiem apstākļiem.
7.5. Līdzējs, kurš atsaucas uz Līguma 7.4. apakšpunktā minētiem apstākļiem, par to iestāšanos otram Līdzējam paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.
7.6. Gadījumā, ja Izpildītājs piesaista ar Līgumu uzņemto saistību izpildē trešās personas, tas atbild par trešās personas nodarītajiem zaudējumiem vai saistību nepienācīgu izpildi.

8. [bookmark: _Toc52547991][bookmark: _Toc57805863][bookmark: _Toc80114166]Līguma izpildē iesaistītais personāls, apakšuzņēmēji un to nomaiņa
8.1. Izpildītājs nodrošina, ka Līguma izpildē piedalās Izpildītāja piedāvājumā norādītie apakšuzņēmēji, t.sk., tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma dokumentos noteiktajām prasībām, un personāls. Izpildītājs ir atbildīgs par iesaistītā personāla un apakšuzņēmēju veiktā darba atbilstību šī līguma prasībām.
8.2. Ja Izpildītājs vēlas veikt iesaistītā personāla aizvietošanu uz laiku vai nomaiņu, tad Izpildītājam ne vēlāk kā 10 (desmit) dienas pirms plānotā atbildīgā  speciālista aizvietošanas vai nomaiņas jāiesniedz Pasūtītājam adresēts rakstveida iesniegums. Iesniegumam jāpievieno piedāvātā speciālista kvalifikāciju apliecinoša informācija un dokumenti. Pasūtītājs piekrīt atbildīgā speciālista aizvietošanai uz laiku vai nomaiņai, ja piedāvātā speciālista kvalifikācija atbilst iepirkuma nolikumā noteiktajām prasībām.
8.3. Izpildītājs veic Līguma izpildē piesaistītā apakšuzņēmēju nomaiņu, vai jauna apakšuzņēmēja piesaisti Publisko iepirkumu likuma 62. pantā noteiktajā kārtībā un gadījumos.
8.4. Gadījumā, ja Līguma izpildē piesaistīto apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
8.5. Pasūtītājs ir tiesīgs atteikt apakšuzņēmēja nomaiņu, ja pastāv kāds no Publisko iepirkumu likuma 62. panta trešās daļas nosacījumiem.
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
8.7. Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas Publisko iepirkumu likuma 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
8.8. Lai veiktu apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piemēram, apliecinājumu).
8.9. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.10. Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
8.11. Gadījumā, ja tiek mainīts normatīvais regulējums, kas nosaka iepirkumā izraudzītā personāla vai apakšuzņēmēju nomaiņu, tā notiek atbilstoši normatīvajos aktos noteiktajam.
8.12. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.
8.13. Ja Pasūtītājs Līguma izpildes laikā Objektā konstatē Izpildītāja piedāvājumā nenorādītu un/vai šajā sadaļā noteiktajā kārtībā ar Pasūtītāju nesaskaņotu apakšuzņēmēju, Izpildītājam tiek noteikts līgumsods 300,00 EUR (trīs simti euro 00 centi) apmērā par katru konstatēto gadījumu.

9. Līguma grozīšanas un papildināšanas kārtība un kārtība, 
kādā pieļaujama atkāpšanās no Līguma
9.1. Līguma grozījumi vai papildinājumi ir pieļaujami, ja vien tie nav pretrunā ar Publisko iepirkumu likumu, abiem Līdzējiem vai to pilnvarotiem pārstāvjiem (pilnvaru robežās) abpusēji parakstot papildu vienošanos, kas kļūst par Līguma neatņemamu sastāvdaļu. 
9.2. Līdzēji 5 (piecu) kalendāro dienu laikā rakstveidā informē viens otru par apstākļiem (izmaiņām), kuri var ietekmēt šī Līguma būtiskos noteikumus. 
9.3. Pasūtītājam ir tiesības nekavējoties vienpusēji atkāpties no Līguma šādos gadījumos:
9.3.1. ja ir notikusi Izpildītāja labprātīga vai piespiedu likvidācija;
9.3.2. ja pret Izpildītāju ir uzsākta maksātnespējas vai bankrota procedūra;
9.3.3. ja Izpildītājs nav sniedzis Pakalpojumu vispār vai ja Pasūtītājs konstatē, ka izpilde neatbilst Līguma un/vai tā pielikumu noteikumiem;
9.3.4. ja tas konstatē, ka sniegtais Pakalpojums neatbilst Tehniskās specifikācijas (Līguma 1. pielikums) un Līguma noteikumiem un Izpildītājs pēc brīdinājuma saņemšanas nav sniedzis Pakalpojumu atbilstoši Līguma noteikumiem;
9.3.5. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.3.6. ja tiek konstatēts, ka, veicot saimniecisko darbību pēc 2022. gada 24. februāra pretendents izmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); veic darbības, kas tieši vai netieši atbalsta minēto valstu industriju; saistību izpildē iesaista personas, kuras pēc minētā datuma turpina apmeklēt minētās valstis;
9.3.7. ja Izpildītājam nav nepieciešamās atļaujas vai sadarbības līgumi par Līgumā paredzēto pakalpojumu viekšanu ievērojot normatīvo aktu prasības.
9.4. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veikto Līgumam atbilstošu Pakalpojumu, ņemot vērā Līgumā noteiktos ieturējumus.

10. Noslēguma noteikumi
10.1. Jautājumus, kas nav atrunāti Līgumā, bet var rasties tā izpildes nodrošināšanas sakarā, Līdzēji risina saskaņā ar Latvijas Republikas normatīvo aktu prasībām.
10.2. Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski.
10.3. Gadījumā, ja Līdzēji nevar vienoties par konkrētu domstarpību risinājumu, strīds tiek nodots izskatīšanai tiesā Latvijas Republikas normatīvajos aktos paredzētajā kārtībā.
10.4. Gadījumā, ja Līguma darbības laikā notiks Pasūtītāja vai Izpildītāja reorganizācija, tā tiesības un pienākumi pāriet tiesību un saistību pārņēmējam.
10.5. Līdzēju pilnvarotās kontaktpersonas Līguma saistību izpildes nodrošināšanai:
10.5.1. no Pasūtītāja puses pilnvarotās kontaktpersonas Līguma izpildes kontrolei ar tiesībām pieņemt izpildītos darbus un parakstīt Līguma izpildes dokumentus:
10.5.1.1. par Daugavas labo krastu - _______________________________________;
10.5.1.2. par Daugavas kreiso krastu - _______________________________________. 
Pasūtītāja pilnvarotā pārstāvja prombūtnes laikā to aizvieto cits Pasūtītāja nozīmēts darbinieks, kurš tiek pilnvarots pieņemt izpildītos darbus un parakstīt Līguma izpildes dokumentus. Saziņai ar Pasūtītāju Būvuzņēmējs izmanto vienlaicīgi arī Pasūtītāja e-pasta adresi: amd@riga.lv;
10.5.2. no Izpildītāja puses – _____________________________________________. 
10.6. Juridiskās adreses vai norēķinu rekvizītu maiņas gadījumā Līdzēju pienākums ir 3 (trīs) darba dienu laikā paziņot par to otram Līdzējam.
10.7. Līgums sagatavots uz __ (______) lapām ar 2 (diviem) pielikumiem: 1.pielikums “Tehniskā specifikācija” uz ___ (_____) lapām un 2.pielikums “Finanšu piedāvājums” uz ___ (_______) lapām. Pielikumi ir Līguma neatņemamas sastāvdaļas. Līgums ar pielikumiem ir parakstīts elektroniski ar drošu elektronisko parakstu un satur laika zīmogu.

10. Līdzēju rekvizīti un paraksti

	PASŪTĪTĀJS: 
Rīgas valstspilsētas pašvaldības Ārtelpas 
un mobilitātes departaments 
Adrese: Ģertrūdes iela 36, Rīga, LV-1011  
 
 
 
 
_____________________________________ 
 /    / * 
	IZPILDĪTĀJS: 
Nosaukums 
Reģistrācijas Nr.:  
Adrese:  
Banka:  
Konta  
Kods:  
 
______________________________________ 
/     / * 
 



* Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.” 
Šis dokuments ir parakstīts ar elektronisko parakstu (bez droša e-paraksta)

Šis dokuments ir parakstīts ar drošu elektronisko parakstu un satur laika zīmogu
